Komission asetus (EY) N:o 2595/2001, annettu 28 päivänä joulukuuta 2001, erityisistä markkinoiden tukitoimenpiteistä naudanliha-alalla annetun asetuksen (EY) N:o 690/2001 muuttamisesta



Virallinen lehti nro L 345 , 29/12/2001 s. 0033 - 0033



Komission asetus (EY) N:o 2595/2001, annettu 28 päivänä joulukuuta 2001, erityisistä markkinoiden tukitoimenpiteistä naudanliha-alalla annetun asetuksen (EY) N:o 690/2001 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon naudanliha-alan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1254/1999(1), sellaisena kuin se on viimeksi muutettuna komission asetuksella (EY) N:o 2345/2001(2), ja erityisesti sen 38 artiklan 2 kohdan, sekä katsoo seuraavaa: (1) Erityisistä markkinoiden tukitoimenpiteistä naudanliha-alalla 3 päivänä huhtikuuta 2001 annetussa komission asetuksessa (EY) N:o 690/2001(3), sellaisena kuin se on viimeksi muutettuna asetuksessa (EY) N:o 2155/2001(4), säädetään tiettyihin luokkiin kuuluvien yli 30 kuukauden ikäisten eläinten ruhojen tarjouskilpailumenettelyyn perustuvan ostojärjestelmästä. Edellä mainitun asetuksen liitteessä III säädetään, että viimeinen tarjouskilpailu pidetään 10 päivänä joulukuuta 2001, koska kyseisen asetuksen perusteena olleiden markkinavaikeuksien oletettiin selviävän vuoden 2001 loppuun mennessä. (2) B- ja E-luokan markkinatilanne onkin parantunut tyydyttävästi, mutta D-luokan nautojen osalta tilanne on edelleen erittäin vaikea. Tämän lisäksi merkittävä määrä nautoja, joita ei naudanlihakriisiin liittyvien syiden vuoksi teurastettu vuonna 2001, on oletettavasti tulossa markkinoille vuoden 2002 ensimmäisellä vuosineljänneksellä. Jotta naudanlihamarkkinat eivät jälleen luhistuisi, on tarpeen säätää asianmukaisesta tuesta jatkamalla asetuksessa (EY) N:o 690/2001 säädettyä ostojärjestelmää enintään kolmen kuukauden ajan niin että ostot eivät ylitä 40000:ta tonnia. (3) Toimenpiteiden kiireellisyys huomioon ottaen tämän asetuksen olisi tultava voimaan välittömästi. (4) Tässä asetuksessa säädetyt toimenpiteet ovat naudanlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 690/2001 seuraavasti: 1) Lisätään 1 artiklan 1 kohtaan alakohta seuraavasti: "Kuitenkin - jäsenvaltiot eivät osta B- ja E-luokan ruhoja tai puoliruhoja 7 päivänä tammikuuta 2002 pidettävästä 17. osittaisesta tarjouskilpailusta alkaen, - kokonaisostot vuonna 2002 järjestetyissä tarjouskilpailuissa eivät saa ylittää 40000:ta tonnia." 2) Poistetaan 12 artiklan toisessa alakohdassa ilmaisu "31 päivään joulukuuta". 3) Korvataan liitteessä I käynnistyshintojen toisen sarakkeen otsikko seuraavasti: "1 päivästä heinäkuuta 2001 31 päivään maaliskuuta 2002". 4) Lisätään liitteeseen III seuraavat päivämäärät: "7 päivänä tammikuuta 2002 21 päivänä tammikuuta 2002 11 päivänä helmikuuta 2002 25 päivänä helmikuuta 2002 11 päivänä maaliskuuta 2002". 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä joulukuuta 2001. Komission puolesta Franz Fischler Komission jäsen (1) EYVL L 160, 26.6.1999, s. 21. (2) EYVL L 315, 1.12.2001, s. 29. (3) EYVL L 95, 5.4.2001, s. 8. (4) EYVL L 289, 6.11.2001, s. 4.